stanford-oval/wikipedia huggingface dataset:
Silmälasikaimaani

| Silmälasikaimaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Krokotiilieläimet Crocodylia
Heimo::  Alligaattorit Alligatoridae
Suku::  Varsinaiset kaimaanit Caiman
Laji::  crocodilus
Kaksiosainen nimi
 Caiman crocodilus  (Linnaeus, 1758) 
 Silmälasikaimaanin levinneisyys
Katso myös
   Silmälasikaimaani Wikispeciesissä   Silmälasikaimaani Commonsissa 
Infobox OKNimi-testi OKIUCN-testi OK: 
Silmälasikaimaani (Caiman crocodilus) on alligaattorien heimoon kuuluva kaimaanilaji.
Koko ja ulkonäkö

Silmälasikaimaanikoiras kasvaa kaksi- tai jopa kolmimetriseksi, naaras on pituudeltaan korkeintaan kaksimetrinen. Painoa voi olla jopa 300 kiloa. Nuoret kaimaanit ovat keltaisia, mutta vanhetessaan kuviot tummenevat. Aikuisen väritys, koko ja kallon muoto vaihtelevat asuinseudun mukaan, mutta silmälasikaimaanit ovat yleisväriltään selästä oliivinvihreitä. Selässä on tummia, epäselviä poikkijuovia, sen kyljet ovat harmaankirjavat ja vatsapuoli kellanvihreä. Silmälasikaimaanilla kulkee kuonon tyvestä luinen harjanne, joka reunustaa myös silmiä. Harjanne muistuttaa silmälasinsankoja, josta laji on saanut nimensä.
Levinneisyys

Silmälasikaimaaneja elää Keski-Amerikan ja Etelä-Amerikan pohjoisosassa. Sen luontainen levinneisyys kulkee Meksikosta Peruun ja Brasiliaan. Silmälasikaimaaneja elää nykyisin myös siirrettynä vieraslajina Kuubassa, Puerto Ricossa ja Yhdysvaltojen Floridassa.
Elintavat

Silmälasikaimaani asustaa järvissä ja kosteilla soilla. Se viihtyy parhaiten hitaasti virtaavissa avoimissa vesistöissä, mutta saattaa löytyä myös lähes umpeen kasvaneista vesistöistä, kunhan vain ruokaa riittää. Silmälasikaimaani on aktiivisimmillaan öisin ja viettää suuren osan ajastaan vedessä hiljaa lojuen. Se siirtyy vuoroin varjoon ja vuoroin aurinkoon sekä vedessä, että maalla. Kaimaani liikkuu yleensä laiskasti, mutta ui nopeasti ja voi tehdä nopeita yllätyshyökkäyksiä voimakkaalla hännällään. Kuivana kautena se voi kaivautua mutaan odottamaan sateita, vaikka toisaalta se hyötyy veden ollessa matalalla, kun se voi napata loukkuun jääneitä kaloja.
Kaimaaninpoikaset syövät lähinnä hyönteisiä, äyriäisiä ja nilviäisiä. Kasvettuaan ne syövät kaloja, sammakoita, kilpikonnia, ja muita matelijoita, vesilintuja ja haaskoja. Toisinaan kaimaanit voivat syödä lajitoveriensa poikasia. Täysikasvuisena silmälasikaimaani voi saalistaa jo pienehköjä nisäkkäitä. Kaimaanit jahtaavat kaloja joskus ryhmänä. Tällöin ne ahdistavat kalaparven yhdessä matalikolle, josta ne on helpompi pyydystää. Tyypillisempi tapa on kuitenkin yllätyshyökkäys hivuttautumalla lähelle saalista ja saaliin nappaaminen nopealla pyrähdyksellä. Silmälasikaimaanin elinikä on yli 25 vuotta.
Lisääntyminen

Silmälasikaimaaneilla on kiima yleensä sadekautena, eli tavallisesti huhti-toukokuussa. Ne kokoontuvat yhteen lisääntymistä varten. Koiraat taistelevat naaraista ja voivat loukkaantua pahastikin. Yleensä isoimmat koiraat pääsevät parittelemaan usean naaraan kanssa. Naaras rakentaa kolmen kuukauden päästä suuren pesäkummun risuista, vesikasveista ja muusta kasviaineksesta. Naaras munii 14–40 munaa. Joskus samassa pesässä on useamman naaraan munat, jotka ne peittävät huolellisesti. Emo vartioi pesää kolme kuukautta ja puolustaa sitä pesärosvoilta. Vähän ennen munien kuoriutumista se kaivaa munat esiin. Poikaset menevät heti kuoriuduttuaan veteen ja ovat heti valmiita saalistamaan emon vartioidessa niitä. Tarpeen tullen emo voi kuivana kautena siirtää poikasia lammikosta toiseen yön aikana, jolloin se pitää yhteyttä poikasiin äänellä ja hajulla.
Uhat ja suojelu

Silmälasikaimaaneja on runsaasti ja laji on sopeutuvainen. Kokonaiskanta on ainakin miljoona yksilöä. Sitä ei pienen kokonsa vuoksi vainota samalla tavalla kuin isompia krokotiililajeja ja laji on jopa hyötynyt, kun vesistöt on joskus tyhjennetty kilpailijoista. Kuitenkin silmälasikaimaaneja pyydetään paljon alligaattorin nahan korvikkeeksi ja lemmikeiksi, joista Floridan populaatio onkin saanut alkunsa. Monet Etelä-Amerikan valtiot säätelevät lajin metsästystä. Salametsästystä esiintyy kuitenkin yhä.
Filoktetes (Sofokles)

| Filoktetes> Φιλοκτήτης |
| --- | --- |
 Odysseus ja Neoptolemos ottavat Herakleen jousen ja nuolet Filokteteeltä. François-Xavier Fabre, 1800.
Kirjoittaja:  Sofokles
Alkuperäiskieli:  muinaiskreikka (klassinen)
Tyylilaji:  tragedia
Tapahtumapaikka ja -aika:  Filokteteen luola-asumuksen edusta Lemnoksen saarella, Troijan sodan kymmenes vuosi
Kantaesitys:  n. 409 eaa.
Kantaesityspaikka:  Dionysoksen teatteri, Ateena
Henkilöt
Henkilöt:  Filoktetes, sotapäällikkö Neoptolemos, Akhilleuksen poika Odysseus, Ithakan kuningas valekauppias Herakles, puolijumala sotilaita
Kuoro:  Neoptolemoksen laivojen miehiä
Filoktetes (m.kreik. Φιλοκτήτης, Filoktētēs, lat. Philoctetes) on Sofokleen kirjoittama antiikin kreikkalainen tragedia, jonka aiheena on aiemmin loukatun Filokteteen suostuttelu palaamaan Troijan sotaan.
Historia

Sofokleen Filokteteen kantaesitys oli Ateenan Dionysia-juhlassa vuonna 409 eaa. Tuolloin Sofokles oli jo lähes 90-vuotias, ja hän kuolikin kolme vuotta myöhemmin. Näytelmä oli viimeinen osa Sofokleen viimeisessä hänen itse loppuun saattamassaan tragediatrilogiassa. Se voitti juhlan näytelmäkilpailussa ensimmäisen palkinnon.
Myös Aiskhylos ja Euripides kirjoittivat tragedian samasta aiheesta. Euripideen Filoktetes esitettiin vuonna 431 eaa. Nämä muut versiot eivät kuitenkaan ole säilyneet nykyaikaan.
Sisältö

Näytelmä koostuu yhteensä 1 472 runosäkeestä.
Sisältö > Tausta

Kun Herakles oli lähellä kuolemaansa, hän toivoi tulevansa poltetuksi hautajaisroviolla vielä ollessaan elossa. Kukaan muu kuin Filoktetes ei suostunut sytyttämään roviota. Kiitokseksi tästä palveluksesta Herakles antoi Filokteteelle jousensa. Myöhemmin Filoktetes lähti kreikkalaisten joukoissa Troijan sotaan, mutta käärme puri häntä jalkaan pyhäkköalueella Khrysen saarella lähellä Lemnosta. Purema aiheutti hänelle jatkuvaa kipua sekä tuotti kauheaa hajua. Tämän vuoksi Odysseus, Agamemnon ja Menelaos jättivät hänet Lemnokselle.
Sotaa kesti kymmenen vuotta. Kreikkalaiset saivat vangiksi Priamoksen pojan, tietäjä Helenoksen. Hän ennusti, että kreikkalaiset tarvitsisivat mestarijousiampuja Filokteteen ja Herakleen jousen voittaakseen sodan. Odysseus lähti purjehtimaan takaisin Lemnokselle yhdessä Akhilleuksen pojan Neoptolemoksen kanssa hakeakseen Filokteteen sotaan. Tehtävästä ei ollut tulossa helppo, sillä Filoktetes vihaa Odysseusta ja kreikkalaisia, koska hänet oli jätetty pois sodasta ja yksin saarelle.
Kertomus Filokteteen haavoittumisesta ja jäämisestä Lemnokselle sekä hänen takaisinkutsumisestaan sotaan mainitaan lyhyesti Homeroksen Iliaassa. Se on esiintynyt pidemmin kadonneessa eepoksessa Pieni Ilias. Siinä hänet hakevat kuitenkin takaisin Odysseus ja Diomedes, ei Neoptolemos.
Sisältö > Juoni

Sofokleen Filoktetes alkaa siitä, että Odysseus ja Neoptolemos saapuvat Lemnokselle. Odysseus selittää kumppanilleen, että tämän tulisi tehdä jotakin häpeällistä saavuttaakseen kunniaa tulevaisuudessa — Neoptolemoksen tulisi saada Filoktetes lähtemään mukaansa Troijaan hämäyksellä, sillä aikaa kun Odysseus piileskelee, sillä Filoktetes vihaa erityisesti häntä. Neoptolemos kuvataan kunniallisena nuorukaisena, ja niin Odysseus joutuu taivuttelemaan häntä hieman, jotta hän suostuu osallistumaan huijaukseen.
Saavuttaakseen Filokteteen luottamuksen, Neoptolemos teeskentelee vihaansa Odysseusta tämän tavoin. Neoptolemos kertoo Filokteteelle, että Odysseus on saanut hänen isänsä Akhilleuksen aseet tämän kuoltua. Hän sanoo, että aseet olisivat kuuluneet sen sijaan hänelle syntymäoikeutena, mutta Odysseus ei suostu luovuttamaan niitä. Saavutettuaan Filokteteen luottamuksen ja tarjottuaan tälle matkan kotiin, Neoptolemos saa nähdä Herakleen jousen. Jousen merkityksen ymmärtämiseksi on tärkeää nähdä Filokteteen tilanne: jousi oli hänen jäljellä olleen itsetuntonsa perusta, jumalan antama lahja jolla osui aina maaliin, ja lisäksi se oli pelastanut hänen henkensä saarella, sillä ainoastaan sen avulla hän oli saanut hankittua itselleen ruokaa.
Neoptolemos pitelee jousta sillä aikaa kun Filoktetes tuskailee jalkakipunsa kanssa. Neoptolemosta hävettää, ja hän on jo aikeissa antaa jousen takaisin heidän keskustellessaan asiasta. Odysseus saapuu paikalle, ja väittely jatkuu. Lopulta Neoptolemoksen omatunto voittaa ja hän palauttaa jousen Filokteteelle. Molemminpuolisten uhkailujen jälkeen Odysseus pakenee paikalta. Tämän jälkeen Neoptolemos yrittää suostutella Filokteteen tulemaan Troijaan omasta vapaasta tahdostaan. Filoktetes ei kuitenkaan suostu tähän. Lopulta Neoptolemos suostuu viemään Filokteteen takaisin Kreikkaan, vaikka tämä saisikin kreikkalaiset vihastumaan häneen.
Neoptolemos ja Filoktetes ovat jo lähdössä, ja näytelmä vaikuttaa päättyvän tähän. Jumalaksi korotettu Herakles saapuu kuitenkin itse paikalle (malliesimerkki deus ex machinasta), ja kertoo Filokteteelle, että jos hän lähtee Troijaan, hän paranee ja kreikkalaiset voittavat sodan. Filoktetes suostuu.
Näytelmä päättyy. Kun Filoktetes myöhemmin taisteli Troijassa, hänen jalkansa parani, ja hän saavutti paljon mainetta ja kunniaa, ja surmasi useita troijalaisia Paris mukaan lukien.
Tulkintoja

Näytelmän huomio on ennen kaikkea tunteissa ja kärsimyksessä, ei niinkään toiminnassa. Se kuvaa Filokteteen tuntoja, koska hänet oli hylätty, sekä hänen kärsimiään suuria kipuja ja yritystään löytää niille joku tarkoitus. Näin tragedia kuvaa kärsimystä sekä henkiseltä että ruumiilliselta kannalta. Monet näytelmän teemat voidaan nähdä sellaisina, jotka nykyään nähtäisiin osana lääketieteen etiikkaa.
Samalla näytelmä käsittelee suostuttelua ja petosta sekä erilaisia ihmisluonteita: Odysseus näyttäytyy kyynisenä ja häikäilemättömänä, Neoptolemos puolestaan rehellisenä ja kunniallisena. Tämän vastakkaisen asetelman Sofokles sai aikaan juuri korvaamalla perinteisen kertomuksen Diomedeen idealistisella Neoptolemoksella. Sofokleen voi nähdä esittävän, ettei demokratiassa tarkoitus koskaan pyhitä keinoja, eikä petos ole koskaan oikeutettua. Tältä osin näytelmän voi nähdä liittyvän Ateenan tilanteeseen näytelmän esitysaikaan vielä käynnissä olleen peloponnesolaissodan lopulla: näytelmän Odysseuksen voidaan nähdä edustavan Ateenan opportunistisia poliitikkoja, kuten Kleon ja Alkibiades, jotka olivat valmiit käyttämään sodassa mitä tahansa keinoja.
Kirjallisuutta > Suomennos

Sofokles: Filoktetes. Suomentanut Tua Korhonen. Teoksessa Neljä näytelmää.  (Sisältö: Traakhiin neidot; Filoktetes; Aias; Elektra. Suomentaneet Tua Korhonen, Kirsti Simonsuuri ja Vesa Vahtikari)  Helsinki:  Teos, 2018.  ISBN 978-951-851-779-8
Kirjallisuutta > Tekstilaitoksia ja käännöksiä

Sophocles: Philoctetes. Teoksessa Sophoclis fabulae.  (Toim. Hugh Lloyd-Jones & Nigel Wilson. Oxford Classical Texts)  Oxford University Press, 1990.  ISBN 978-0-19-814577-6  Kreikankielinen alkuteksti.
Sophocles: Philoctetes. Teoksessa Sophocles: Volume II. Antigone. The Women of Trachis. Philoctetes. Oedipus at Colonus. Edited and translated by Hugh Lloyd-Jones.  (Loeb Classical Library 21)  Cambridge, MA:  Harvard University Press, 1994.  ISBN 9780674995581  Kreikankielinen alkuteksti ja englanninkielinen käännös.
Sophocles: Philoctetes. Teoksessa Sophocles: The Complete Sophocles.  (Volume II: Electra and Other Plays. Greek Tragedy in New Translations. Toimittajat Peter Burian & Alan Shapiro)  Oxford University Press, 2010.  ISBN 9780195387827
Kirjallisuutta > Muuta kirjallisuutta

Austin, Norman: Sophocles' Philoctetes and the Great Soul Robbery.  (Wisconsin Studies in Classics)  University of Wisconsin Press, 2011.  ISBN 9780299282738
Poe, Joe Park: Heroism and Divine Justice in Sophocles' Philoctetes.  (Mnemosyne, Bibliotheca Classica Batava : Supplementum, 34)  Brill, 1974.  ISBN 9789004041653
Aiheesta muualla

Σοφοκλής: Φιλοκτήτης. Wikisource. (muinaiskreikaksi)
Sophocles: Philoctetes. Perseus. (muinaiskreikaksi) (englanniksi)
Sophocles: Philoctetes. Wikisource. (englanniksi)
Sofokleen näytelmät
| --- | --- |
Säilyneet: Aias · Antigone · Elektra · Filoktetes · Kuningas Oidipus · Oidipus Kolonoksessa · Trakhiin naiset
Kadonneita ja katkelmallisia: Vainukoirat
| Auktoriteettitunnisteet  |
| --- | --- |
Kansainväliset:  VIAF 2  3  4 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Australia  Kroatia  Puola 2  Vatikaani 
Muut:  IdRef 2 
Filoktetes Lemnoksella. Kuvitusta attikalaisessa punakuviotekniikalla koristellussa lekyytissä, n. 420 eaa.
Filoktetes Lemnoksen saarella. Guillaume Guillon-Lethière, 1798.
A Lower Deep

A Lower Deep on yhdysvaltalainen power-/thrash metal -yhtye, joka perustettiin vuonna 2000.
Nykyinen kokoonpano

Lähde:
Billy Mullican – laulu
Troy Reid – kitara
Anthony Tipton – rummit
Tim Umstead – basso
Nykyinen kokoonpano > Entiset jäsenet

Brad Aaron – rummut
David Lee – rummut
Adam Moore – rummut
Inca Garcilasso de la Vega

| Inca Garcilasso de la Vega |
| --- | --- |

Henkilötiedot
Syntynyt: 12. huhtikuuta 1539 Cusco, Uusi-Kastillia (nykyään Peru)
Kuollut: 23. huhtikuuta 1616 (77 vuotta) Córdoba, Espanja
Muut tiedot
 Nimikirjoitus
Inca Garcilasso de la Vega (syntymänimeltään Gómez Suárez de Figueroa), tunnetaan nimellä El Inca, (12. huhtikuuta 1539 Cusco, Uusi-Kastillia – 23. huhtikuuta 1616 Córdoba, Espanja) oli inkataustainen espanjalainen historioitsija, jonka kirjoitukset Perun muinaishistoriasta ovat ensiarvoisen tärkeitä.
Elämä ja ura

Garcilasson isä oli espanjalainen konkistadori Sebastian Garcilasso de la Vega y Vargas, joka oli palvellut Meksikossa Hernán Cortésin alaisuudessa, Guatemalassa Diego de Alvaradon alaisuudessa ja Perussa Francisco Pizarron alaisuudessa. Vuonna 1548 hänet nimitettiin Cuscon kuvernööriksi. Hän oli mennyt naimisiin inkaprinsessa Chimpu Ocilon (kastenimeltään Isabel) kanssa. Äiti opetti pojalleen Perun muinaisten asukkaiden kieltä ja ehdotti hänelle, että hän kirjoittaisi historiikin tästä kansasta. Tätä tarkoitusta varten Garcilasso, joka oli hyvin ylpeä sukutaustastaan, kiersi koko inkojen valtakunnan, keräsi tietoja sekä alkuasukkailta että siirtolaisilta ja tutustui inkojen harvoihin säilyneisiin muistomerkkeihin. Koska kuningas Filip II pelkäsi Garcilasson kasvavaa vaikutusvaltaa Perun alkuasukkaiden keskuudessa, hän määräsi hänet lähtemään Espanjaan, jonne hän matkusti vuonna 1559, pian isänsä kuoleman jälkeen. Hän palveli siellä jonkin aikaa Juan de Austrian alaisuudessa tämän Granadan maureja vastaan käymässä sotaretkessä. Noin vuonna 1584 hän kirjoitti teoksensa Historia de la Florida, jossa hän kuvasi Hernando de Soton toimia kyseisessä maassa, ja julkaisi sen Lontoossa. Vuonna 1600 hän aloitti Comentarios Reales -teoksensa ensimmäisen osan, joka on Perun yleinen historia. Inkojen varhaishistoriaa käsittelevän ensimmäisen osan hän sai valmiiksi vuonna 1604 ja julkaisi sen Lissabonissa vuonna 1609. Vuonna 1612 hän sai valmiiksi toisen osan, joka käsittelee Perun valloitusta espanjalaisten toimesta, ja julkaisi sen Córdobassa vuonna 1616.
Perun ja sen kansan historioitsijana Garcilassolla oli ainutlaatuisia etuja, sillä hänen äitinsä ja sukulaisensa kertoivat hänelle esivanhempiensa elämästä. Toisaalta hänen isänsä oli läheisissä väleissä monien valloittajien kanssa, ja Garcilasso kuuli heiltä kertomuksia espanjalaisten teoista. Hänen teoksellaan on suuri historiallinen arvo, ja se käännettiin monille eurooppalaisille kielille.
Aiheesta muualla

Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska 2  BnF data 2  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  ULAN 
Henkilöt:  DDB 
Muut:  SNAC  IdRef
Robert Trivers

Robert L. Trivers (s. 19. helmikuuta 1943) on yhdysvaltalainen evoluutiobiologi ja sosiobiologi, joka tunnetaan vastavuoroista altruismia (1971), parentaalista investointia (1972) sekä vanhemman ja jälkeläisen välistä konfliktia (1974) koskevista teorioistaan. Trivers on yksi vaikutusvaltaisimmista elossa olevista evoluutioteoreetikoista George C. Williamsin ohella.
Trivers sai vuonna 2007 biotieteiden Crafood-palkinnon (Crafood Prize).
Teokset

Petos ja itsepetos ihmiselämässä.  (suom. Kimmo Pietiläinen)  Helsinki:  Terra Cognita, 2012.  ISBN 978-952-5697-50-6
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Belgia  Yhdysvallat  Japani  Tšekki  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  IdRef
Calexico

| Calexico |
| --- | --- |
 Calexico vuonna 2007
Tiedot
Toiminnassa:  1996–
Tyylilaji:  indie rock alternative country tejano post-rock
Kotipaikka:  Tucson, Arizona, Yhdysvallat
Laulukieli:  englanti
Jäsenet:  Joey Burns, laulu, kitara   John Convertino, rummut, perkussiot   Paul Niehaus, steel-kitara   Jacob Valenzuela, koskettimet, trumpetti, vibrafoni   Martin Wenk, harmonikka, kitara, syntetisaattori, trumpetti, vibrafoni, huuliharppu   Volker Zander, kontrabasso  
Levy-yhtiö:  Quarterstick   Our Soil, Our Strength   EMI  
Aiheesta muualla
Kotisivut
Infobox OKNimi-testi OK: 
Zelt Musik Festival 2016 Freiburg, Saksa
Zelt Musik Festival 2016
Calexico on yhdysvaltalainen rock-yhtye. Se on julkaissut kymmenen studioalbumia sekä lukuisia muita albumeja.  Yhtyeen tyylissä on vaikutteita mariachin ja tejanon perinteisestä äänimaailmasta sekä lounais-Yhdysvaltojen country-musiikista. Sen musiikkia on kuvattu myös indie rockiksi. Yhtye on nimetty kalifornialaisen rajakaupungin, Calexicon, mukaan.
Calexico on esiintynyt Suomessa Ilosaarirockissa vuonna 2007 ja Ruisrockissa vuonna 2009.
Tuotanto > Studioalbumit

1997 Spoke
1998 The Black Light
2000 Hot Rail
2003 Feast of Wire
2006 Garden Ruin
2008 Carried to Dust
2012 Algiers
2015 Edge of the Sun
2018 The Thread That Keeps Us
2019 Years to Burn (yhdessä Iron & Wine)
2020 Seasonal Shift
2022 El Mirador
Aiheesta muualla

Virallinen sivusto
Calexico Myspacessa (englanniksi)
Antec

| Antec |
| --- | --- |
Perustettu:  1986
Perustaja:  Andrew Lee
Kotipaikka:  Fremont, Kalifornia, USA
Toimiala:  elektroniikkateollisuus
Tuotteet:  tietokoneiden komponentit ja muut varusteet
Kotisivu:  antec.com
Infobox OKVirheellinen NIMI-arvo: 
Antec on yhdysvaltalainen tietokoneiden varusteiden valmistaja. Antecin päätuotteita ovat tietokoneen kotelot ja virtalähteet. Antecilla on myös tietokoneiden tuulettimia ja kannettavien tietokoneiden varusteita. Vuonna 1986 perustetun yrityksen kotipaikka on Kalifornian Fremontissa, Yhdysvalloissa, mutta yrityksellä on myös toimisto Rotterdamissa, Alankomaissa. Varsinaisesti yritys valmistuttaa tuotteensa Kiinassa ja Taiwanissa.lähde?
Tuotteet

Yrityksen tuotteita:
tietokoneiden kotelot
tietokoneiden virtalähteet
tietokonevarusteet
Käännös suomeksi
Eddie Chambers

| Eddie Chambers |
| --- | --- |

Henkilötiedot
Koko nimi:  Eddie Chambers
Syntynyt: 29. maaliskuuta 1982 Philadelphia, Yhdysvallat
Kansalaisuus:  Yhdysvallat
Nyrkkeilijä
Lempinimi:  Fast
Pituus:  185 cm
Paino:  99,8 kg
Painoluokka:  Raskassarja
Kätisyys:  Oikea
Ammattilaistilastot
Ottelut:  47
Voitot:  42
– tyrmäysvoitot:  23
Tappiot:  5
Ratkaisemattomat:  0
Aiheesta muualla
www.fasteddiechambers.com
Eddie Chambers (s. 29. maaliskuuta 1982 Pittsburgh, Pennsylvania, Yhdysvallat) on yhdysvaltalainen raskaansarjan nyrkkeilijä. Hän on kotoisin Philadelphiasta, Pennsylvianiasta. Chambers on 185 cm pitkä. Amatööriuraalla Chambers otteli n 80 ottelua voittaen Pennsylvian osavaltion mestaruuden.
Ammattilaisura

Chambers ryhtyi ammattilaiseksi vuonna 2000 vain 18 vuoden ikäisenä. Uransa ensimmäiset 5 vuotta hän otteli tuntemattomia iskijöitä vastaan, kunnes vuonna 2005 hän kohtasi Ross Purittyn ja Robert Hawkinsin. Vuonna 2007 Chambers pääsi mukaan turnaukseen, jossa ratkottiin IBF-liiton haastaja ukrainalaiselle Volodymyr Klytškolle. Hän voitti Calvin Brockin, mutta hävisi Alexander Povetkinille viimeisessä ottelussa pistein.
Viime ottelussaan Chambers voitti entisen WBC liiton mestari Samuel Peterin tuomariäänin täysien erien jälkeen.
Viimeksi Chambers otteli 04.07.2009 Color Line Arenalla Saksan Hampurissa voittaen Alexander Dimitrenkon enemmistöpäätöksellä kahden tuomarin nähtyä Chambersin voittajana ja yhden saatua kamppailu tasatulokseen. Kamppailu oli WBO liiton eliminaattoriottelu jossa haettiin liiton mestarin seuraava haastaja.
20. maaliskuuta 2010 Chambers kohtasi Vladimir Klitškon ottelussa, jossa panoksena oli IBF-, WBO- ja IBO-maailmanmestaruusvyöt. Chambers oli ottavana osapuolena koko ottelun ajan ja joutui lopulta viimeisessä erässä tyrmätyksi.
Nyrkkeilytyyli

Chambersin ottelusilmä on usein huipputerässä. Chambersin nyrkkeily perustuu nopeuden hyödyntämiseen ja hyvään puolustukseen. Tarpeen vaatiessa Chambers myös kykenee liikkumaan kehässä.
Aiheesta muualla

boxrec.com
Daria

Daria on yhdysvaltalainen piirrossarja, jonka olivat luoneet Glenn Eichler ja Susie Lewis Lynn. Se oli spin-off suositusta Beavis ja Butt-head -piirrossarjasta. Molemmat ohjelmat on tuottanut Music Television. Sarjaa on esitetty myös Suomessa.
Daria oli aluksi pelkkä harvakseltaan esiintyvä sivuhahmo Beavis ja Butt-head -sarjassa. Darian oma sarja alkoi vuonna 1997 ja jatkui vuoteen 2001. Sitä tehtiin kaikkiaan 65 jaksoa sekä kaksi tv-elokuvaa nimeltään Is It College Yet? ja Is It Fall Yet? Sarjan tunnuskappaleen "You're Standing On My Neck" esittää Splendora.
Sarjan päähenkilöt

Daria Morgendorffer on teini-ikäinen tyttö, joka on älykäs mutta syrjäänvetäytyvä ja epämuodikas. Hän pukeutuu aina vihreään takkiin, mustaan hameeseen, saappaisiin ja käyttää isoja pyöreitä silmälaseja. Darian äänenä toimi Tracy Grandstaff.
Jane Lane on Darian paras ystävä, taiteellinen tyttö jolla on myös kyyninen ja sarkastinen asenne ympäröivää maailmaa kohtaan.
Quinn Morgendorffer on Darian pikkusisko, jonka luonne on Darian vastakohta. Hänelle tärkeimmät asiat maailmassa ovat muoti, vaatteet ja olla suosittu poikien keskuudessa. Hänestä tuli pian Muotiklubin varapuheenjohtaja. Daria ja Quinn eivät ole juurikaan tekemisissä keskenään.
Helen Morgendorffer on Darian äiti. Hän on uranainen, jolla ei juurikaan ole työn lisäksi aikaa perheelleen. Helenin, Quinnin ja Janen ääninä toimi Wendy Hoopes.
Jake Morgendorffer on Darian isä. Hänen oma isänsä on pitänyt tiukkaa kuria (hänen lempinimensä oli Mad Dog) ja hänen äitinsä on jäänyt etäiseksi. Ehkäpä tämän takia hänen mielialansa vaihtelee voimakkaasti.
Trent Lane on Janen kotona asuva laiska isoveli. Hänellä on Mystik Spiral -niminen yhtye, joka ei ole vielä menestynyt. Myöhemmissä jaksoissa Daria ihastui häneen.
Kevin Thompson on koulunsa amerikkalaisen jalkapallojoukkueen pelinrakentaja, jota ei urheilun lisäksi kiinnosta kuin tyttöystävänsä, cheerleader Brittany Taylor.
Vastaanotto ja arvostelu

Wizard Magazine listasi vuonna 2001 Darian sijalle 85 laatimassaan kautta aikain sadan parhaan animaatiosarjan listalla.
Christina Björk

| Christina Björk> Henkilötiedot |
| --- | --- |
Syntynyt: 27. heinäkuuta 1938 (ikä 86) Tukholma, Ruotsi
Kansalaisuus:  Ruotsi
Kirjailija
Äidinkieli: ruotsi
Kirjallinen suuntaus: Lastenkirjallisuus
Aiheesta muualla
Löydä lisää kirjailijoitaKirjallisuuden teemasivulta
Christina Björk (s. 27. heinäkuuta 1938 Tukholma) on palkittu ruotsalainen lastenkirjailija. Hänet tunnetaan ehkä parhaiten kirjasta Linnea maalarin puutarhassa, jonka hän teki yhteistyössä kuvittaja Lena Andersonin kanssa vuonna 1985. Teos on käännetty 22 kielelle ja siitä on tehty myös piirroselokuva ja näytelmä. Vuonna 1988 Björk ja Anderson saivat tunnustuksena yhteistyöstään Astrid Lindgren -palkinnon.